**“Toxumçuluq haqqında” Azərbaycan Respublikasının**

**Qanununda dəyişikliklər edilməsi barədə**

**AZƏRBAYCAN RESPUBLİKASININ QANUNU**

Azərbaycan Respublikasının Milli Məclisi Azərbaycan Respublikası Konstitusiyasının 94-cü maddəsinin 1-ci hissəsinin 11-ci bəndini rəhbər tutaraq,  “Uyğunluğun qiymətləndirilməsi sahəsində akkreditasiya haqqında” Azərbaycan Respublikasının 2014-cü il 30 may tarixli 965-IVQ nömrəli Qanununun tətbiqi ilə əlaqədar**qərara alır:**

“Toxumçuluq haqqında” Azərbaycan Respublikası Qanununun (Azərbaycan Respublikasının Qanunvericilik Toplusu, 1997, № 5, maddə 354; 2001, № 12, maddə 736; 2002, № 5, maddə 241; 2003, № 1, maddə 7; 2005, № 11, maddə 997; 2007, № 3, maddə 205, № 5, maddə 398; 2008, № 2, maddə 49; 2013, № 11, maddə 1289; 2016, № 7, maddə 1240) 22-ci maddəsinin üçüncü abzasında “[dövlət toxumçuluq xidmətinin](file:///C:\Documents%20and%20Settings\User.000\Local%20Settings\Пользователь\AppData\Roaming\1065) laboratoriyalarında” sözləri “[dövlət toxumçuluq xidmətinin](file:///C:\Documents%20and%20Settings\User.000\Local%20Settings\Пользователь\AppData\Roaming\1065) akkreditasiya edilmiş sınaq laboratoriyalarında və ya akkreditasiya edilmiş sınaq laboratoriyalarında” sözləri ilə, dördüncü abzasında “[dövlət toxumçuluq xidməti](file:///C:\Documents%20and%20Settings\User.000\Local%20Settings\Пользователь\AppData\Roaming\1065)” sözləri “akkreditasiya edilmiş uyğunluğu qiymətləndirən qurumlar” sözləri ilə əvəz edilsin və həmin abzasa aşağıdakı məzmunda ikinci cümlə əlavə edilsin:

“Bu uyğunluğu qiymətləndirən qurumların akkreditasiyası “Uyğunluğun qiymətləndirilməsi sahəsində akkreditasiya haqqında” Azərbaycan Respublikasının Qanunu ilə müəyyən olunmuş qaydada həyata keçirilir.”.

**İlham Əliyev**

**Azərbaycan Respublikasının Prezidenti**

Bakı şəhəri, 14 aprel 2017-ci il

№ 607-VQD